**POVABILO K ODDAJI PONUDBE**

**ZA**

**Oblikovanje in vzpostavitev spletnega portala**

***Digitalni arhiv Franceta Steleta***

**ŠT.** **UPR-2023-ZN-0765**

Datum: 16. 10. 2023

**Vsebina**

[A. Namen povpraševanja 3](#_Toc505158259)

[B. Vsebina povpraševanja 3](#_Toc505158260)

[C. Pogoji, ki jih mora izpolnjevati ponudnik 5](#_Toc505158261)

[D. Merila za izbiro najugodnejše ponudbe 5](#_Toc505158262)

[E. Način in rok za predložitev ponudbe 6](#_Toc505158263)

[F. Pogoji za pravilnost ponudbe 6](#_Toc505158264)

[G. Pojasnila ponudnikom 6](#_Toc505158265)

# **A. Namen povpraševanja**

Namen povpraševanja je izbrati strokovno usposobljenega in izkušenega izvajalca, ki bo zasnoval in oblikoval spletni portal *Digitalni arhiv Franceta Steleta*.

Želimo ustvariti javno dostopen spletni portal s predstavitvijo dela zapuščine enega pionirjev umetnostne zgodovine na Slovenskem, Franceta Steleta. Njegovi terenski zapiski o spomenikih na Slovenskem, ki so nastajali od leta 1913 do poznih 1960-ih, so eden najpomembnejših virov za raziskovanje umetnostne in kulturne dediščine na Slovenskem. Bogata fototeka, ki je nastajala ob obiskih spomenikov na terenu, je pomembna kot vizualni dokument in dopolnjuje terenske zapise. V besedi in sliki je zajet velik del Slovenije in njene kulturne dediščine. Spletni portal bo omogočil lažjo dostopnost gradiva, ki bi zapolnilo velik desiderat v stroki, hkrati pa omogočilo tudi številne nadaljnje raziskave.

# **B. Vsebina povpraševanja**

Predmet povpraševanja je zasnova in implementacija spletne platforme s predstavitvijo digitalnega arhiva Franceta Steleta, ki bo omogočala kasnejšo nadgradnjo. Spletni portal bo prvič predstavil del zapuščine Franceta Steleta, ki je eden od temeljnih virov za raziskave kulturne in umetnostne dediščine na Slovenskem.

Od ponudnika se pričakuje, da bo pripravil spletno mesto portala *Digitalni arhiv Franceta Steleta*, v tem okviru pa izvedel zlasti naslednje aktivnosti in storitve:

* Strateška zasnova spletne strani.
* Koncept spletne strani in priprava vsebinskega kazala.
* Oblikovanje kreativne zasnove spletnega mesta.
* Zasnova in oblikovanje osnovnega izgleda domače strani.
* Celostna grafična zasnova spletnega mesta z razvojem osnovnih grafičnih elementov (logotip).
* Zasnova in oblikovanje podstrani za dogovorjene rubrike.
* Razvoj in implementacija spletnega mesta skladno s specifikacijami naročnika (front end in back end programiranje).
* Implementacija spletnega zemljevida z natančno lokacijo spomenikov (npr. uporaba tehnologij OpenLayers in OpenStreetMap).
* Konfiguracija iskalnika po spletni strani.
* Implementacija metapodatkovne sheme na podlagi naročnikove strukture podatkov (v Excelu).
* Spletna stran mora imeti vtičnik za osebe s posebnimi potrebami.
* Ob besedilih konfigurirana možnost prenosa objave v PDF obliki in možnost tiskanja.
* Prilagoditev formata tabličnim računalnikom in mobilnim telefonom.
* Integracija storitve spletne analitike.
* Konfiguracija obvestila o uporabi piškotkov.
* Zagotovitev skladnosti spletnega portala z zahtevami spletnih iskalnikov (SEO).
* Izdelava za portal prilagojene sistematične, pregledne in uredniku prijazne odprtokodne CMS platforme z ustrezno konceptualno in vsebinsko dodelavo.
* Razvrstitev vnosov glede na vsebinske sklope.
* Implementacija filtrov za selekcijo specifičnih meta podatkov.
* Priprava navodil in usposabljanje urednikov za uporabo portala.
* Gostovanje, upravljanje in vzdrževanje portala, posodabljanje programske opreme, odprava napak, optimizacija, redni nadzor delovanja opreme.
* Usposabljanje uporabnikov za uporabo portala pri naročniku in pomoč uporabnikom.

Rok za končno izvedbo vseh storitev je 31. 12. 2023.

Obveznosti se prevzemajo s pogodbo za čas trajanja poslovnega razmerja, ki ga ta določa.

Ponudnik bo za zgoraj navedena dela po zaključku vseh del izdal račun.

# **C. Pogoji, ki jih mora izpolnjevati ponudnik**

C1: Ponudnik mora navesti vsaj tri (3) reference z vrednostjo nad 5000 € brez DDV iz zadnjih petih let, šteto od dneva objave povabila k oddaji ponudbe na spletni strani naročnika, ki obsega zasnovo, razvoj, izdelavo in vzpostavitev spletne platforme. Uspešno izveden projekt je projekt, ki ga je vzpostavil ponudnik in je v času oddaje ponudbe v redni uporabi.

**Dokazilo:** Izjava o izpolnjevanju pogojev (OBR-4), pri čemer ni treba, da je referenca potrjena s strani naročnika posla. ZRC SAZU lahko v primeru dvoma reference preveri pri navedenih kontaktnih osebah.

C2: Ponudnik mora navesti vsaj tri (3) slovenske ali mednarodne glavne nagrade, ki jih je prejel za svoje strokovno delo v zadnjih petih letih.

**Dokazilo:** Izjava o izpolnjevanju pogojev (OBR-5).

# **D. Merila za izbiro najugodnejše ponudbe**

Merilo za izbiro najugodnejšega ponudnika je najnižja končna cena.

V primeru enakovrednih ponudb bo izbrana ponudba, ki je prej prispela na e-naslov za oddajo ponudb pri naročniku.

ZRC SAZU si pridržuje pravico, da ne izbere nobenega ponudnika.

# **E. Način in rok za predložitev ponudbe**

Svojo ponudbo pošljite na e-naslov [andreja.rakovec@zrc-sazu.si](mailto:andreja.rakovec@zrc-sazu.si), v zadevo pa zapišite »PONUDBA ZA Oblikovanje in vzpostavitev spletnega portala Digitalni arhiv Franceta Steleta«.

Kot pravočasne bodo štele ponudbe, ki bodo prispele na omenjeni e-naslov naročnika najkasneje do **20. 10. 2023** **do 14. ure.**

# **F. Pogoji za pravilnost ponudbe**

Dokumentacija, ki jo morajo predložiti ponudniki:

- Podatki o ponudniku (OBR-1);

- Predračun (OBR-2);

- Vzorec pogodbe (OBR-3);

- C1 - Izjava o izpolnjevanju pogojev (OBR-4).

- C2 - Izjava o izpolnjevanju pogojev (OBR-5).

Vsi navedeni obrazci naj bodo podpisani in žigosani.

# **G. Pojasnila ponudnikom**

Ponudnik lahko pridobi dodatna pojasnila o povabilu k oddaji ponudbe najpozneje do **18. 10. 2023** pri mag. Andreji Rakovec (e-naslov: andreja.rakovec@zrc-sazu.si).

OBR-1

**PODATKI O PONUDNIKU**

|  |  |
| --- | --- |
| **Ponudnik (firma ali naziv)** |  |
| **Naslov** |  |
| **Zakoniti zastopnik** |  |
| **Matična številka** |  |
| **Davčna številka oz. ID številka za DDV** |  |
| **Zavezanec za DDV (DA/NE)** |  |
| **Številka transakcijskega računa in naziv banke pri kateri je odprt** |  |
| **Telefon** |  |
| **Telefaks** |  |
| **Elektronska pošta** |  |
| **Odgovorna oseba za podpis ponudbe in pogodbe** |  |
| **Kontaktna oseba** |  |
| **Elektronska pošta/telefon kontaktne osebe** |  |

**Ponudba velja do \_\_\_\_\_\_\_\_\_\_\_\_\_\_\_\_\_\_\_ (izpolni).**

Kraj in datum: Žig in podpis ponudnika:

OBR-2

**PREDRAČUN**

**PREDMET JAVNEGA NAROČILA:**

Ponudbena cena mora vsebovati vse stroške izvedbe storitev po pogodbi. V ponudbeni ceni morajo biti vključeni tudi materialni stroški. Ponudba naj v celoti vključuje poleg vseh stroškov ponudnika in davkov tudi stroške koordinacije in sodelovanja z naročnikom.

Upošteva se, da je ponudnik pred oddajo svoje ponudbe preučil celotno dokumentacijo, da je prišel do vseh potrebnih podatkov in se je seznanil z vsemi okoliščinami, ki lahko vplivajo na izvedbo del, ter na podlagi vsega tega tudi pripravil svojo ponudbo.

V skladu z razpisnimi pogoji in razpisno dokumentacijo smo pripravljeni izvesti naročilo za ceno:

|  |  |  |  |  |  |  |
| --- | --- | --- | --- | --- | --- | --- |
| ZŠ | Opis blaga/storitve | EM | Količina | Cena na EM brez DDV: | DDV  (%) | Vrednost brez DDV: |
|  |  |  | 1 |  | 22 |  |
| Za plačilo v EUR brez DDV: | | | | |  | |
| Znesek davka: | | | | |  | |
| **Za plačilo v EUR z DDV:** | | | | |  | |

Ponudbena cena se oblikuje po principu fiksnih cen.

|  |  |
| --- | --- |
|  |  |

|  |  |  |
| --- | --- | --- |
| Datum: | Žig: | Podpis: |
|  |  |  |

**OBR-3**

**VZOREC POGODBE**

Znanstvenoraziskovalni center Slovenske akademije znanosti in umetnosti, Novi trg 2, 1000 Ljubljana, matična št. 5105498000, davčna št. 38048183, ki ga zastopa in predstavlja direktor prof. dr. Oto Luthar (v nadaljevanju: naročnik)

in

, matična številka , davčna številka , ki ga zastopa (v nadaljevanju: izvajalec),

se dogovorita in skleneta naslednjo

**POGODBO št.**

**za oblikovanje in vzpostavitev spletnega portala**

**Digitalni arhiv Franceta Steleta**

**UVODNE DOLOČBE**

1. člen

(1) Naročnik in izvajalec ugotavljata, da:

* je naročnik izvedel evidenčni postopek oddaje javnega naročila za Oblikovanje in vzpostavitev spletnega portala *Digitalni arhiv Franceta Steleta*;
* je naročnik na podlagi javnega naročila iz prejšnje alineje in prejetih ponudb z Odločitvijo o oddaji javnega naročila z dne , izbral izvajalca kot najugodnejšega ponudnika za izvedbo javnega naročila iz prejšnje alineje;
* da je izvajalec strokovno in tehnično usposobljen izvesti naročilo po tej pogodbi.

(2) Povabilo k oddaji ponudbe z dne 16. 10. 2023 in ponudba izvajalca št.       z dne       (v nadaljevanju: Ponudba) sta sestavni del te pogodbe.

2. člen

S to pogodbo se pogodbeni stranki dogovorita o splošnih in posebnih pogojih izvajanja javnega naročila iz prejšnjega člena te pogodbe.

**PREDMET POGODBE**

3. člen

(1) S to pogodbo se izvajalec zavezuje, da bo za naročnika zasnoval in implementiral spletni portal *Umetnostna dediščina grofov Celjskih*, naročnik pa mu bo za to plačal ceno, določeno v 10. členu te pogodbe.

(2) Naročilo zajema:

priprava spletnega portala *Digitalni arhiv Franceta Steleta* v skladu z zahtevami razpisa, v tem okviru pa bo izvedel naslednje aktivnosti in storitve:

* Strateška zasnova spletne strani.
* Koncept spletne strani in priprava vsebinskega kazala.
* Oblikovanje kreativne zasnove spletnega mesta.
* Zasnova in oblikovanje osnovnega izgleda domače strani.
* Celostna grafična zasnova spletnega mesta z razvojem osnovnih grafičnih elementov (logotip).
* Zasnova in oblikovanje podstrani za dogovorjene rubrike.
* Razvoj in implementacija spletnega mesta skladno s specifikacijami naročnika (front end in back end programiranje).
* Implementacija spletnega zemljevida z natančno lokacijo spomenikov (npr. uporaba tehnologij OpenLayers in OpenStreetMap).
* Konfiguracija iskalnika po spletni strani.
* Implementacija metapodatkovne sheme na podlagi naročnikove strukture podatkov (v Excelu).
* Spletna stran mora imeti vtičnik za osebe s posebnimi potrebami.
* Ob besedilih konfigurirana možnost prenosa objave v PDF obliki in možnost tiskanja.
* Prilagoditev formata tabličnim računalnikom in mobilnim telefonom.
* Integracija storitve spletne analitike.
* Konfiguracija obvestila o uporabi piškotkov.
* Zagotovitev skladnosti spletnega portala z zahtevami spletnih iskalnikov (SEO).
* Izdelava za portal prilagojene sistematične, pregledne in uredniku prijazne odprtokodne CMS platforme z ustrezno konceptualno in vsebinsko dodelavo.
* Razvrstitev vnosov glede na vsebinske sklope.
* Implementacija filtrov za selekcijo specifičnih meta podatkov.
* Priprava navodil in usposabljanje urednikov za uporabo portala.
* Gostovanje, upravljanje in vzdrževanje portala, posodabljanje programske opreme, odprava napak, optimizacija, redni nadzor delovanja opreme.
* Usposabljanje uporabnikov za uporabo portala pri naročniku in pomoč uporabnikom.

(3) Pri izvajanju storitev bo izvajalec upošteval želje in navodila naročnika.

(4) Rok za končno izvedbo vseh storitev je 31. 12. 2023.

(5) Podrobnejše zahteve naročnika v zvezi z izvedbo storitev po tej pogodbi so opredeljene v Povabilu k oddaji ponudbe z dne 16. 10. 2023.

4. člen

(1) Izvajalec na naročnika prenaša vse materialne avtorske pravice na predmetu pogodbe, tako da lahko naročnik aplikacijo sam spreminja, reproducira in z njo na kakršenkoli način razpolaga, ne da bi za to potreboval posebno soglasje izvajalca ali mu dati kakršno koli dodatno plačilo. Naročnika ne omejujejo nobene pravice intelektualne lastnine pri uporabi in/ali nadgradnji aplikacije oziroma rešitve v sklopu naročnikove dejavnosti.

(2) Vse materialne in druge avtorske pravice izvajalca, ki nastanejo v zvezi s to pogodbo, so last naročnika in to izključno, v neomejenem obsegu in za ves čas njihovega trajanja, razen moralne avtorske pravice, ki ostane avtorjem.

(3) Izvajalec je ob predaji dela dolžan naročniku izročiti celotno izvedbeno in uporabniško dokumentacijo ter izvorno kodo. Vsa dokumentacija, ki jo izdela izvajalec, je last naročnika.

(4) Vse pravice intelektualne lastnine, ki so nastale pred podpisom te pogodbe in niso predmet te pogodbe in jih izvajalec uporablja kot orodje pri izpolnjevanju svojih obveznosti po tej pogodbi, oziroma jih vgradi v kodo po tej pogodbi, ostanejo v izključni lasti izvajalca. Izvajalec za ta del kode na naročnika prenese neomejeno pravico uporabe te kode za namen vzdrževanja in nadgradenj aplikacije iz te pogodbe. Izvajalec naročniku za tako orodje preda kodo in tehnično/uporabniško dokumentacijo, ki je potrebna za uporabo tega orodja.

(5) Ob uporabi odprtokodne rešitve, za naročnika po plačilu pogodbenega zneska ne smejo nastati nobeni dodatni stroški v zvezi s pravico uporabe spletnih aplikacij, modulov, razširitev in ostalih uporabljenih rešitev na samem spletnem mestu v obliki kakršnih koli licenčnin (mesečnih ali letnih), kar se izvajalec izrecno zavezuje.

**PRAVICE IN OBVEZE ZA NAROČNIKA IN IZVAJALCA**

5. člen

Naročnik se obvezuje, da bo:

* dal izvajalcu na razpolago vse potrebne informacije, podatke in dokumente, s katerimi razpolaga, in so vezani na izvedbo storitev po tej pogodbi,
* sodeloval s pooblaščenim predstavnikom izvajalca,
* posredoval svoje zahteve izvajalcu v roku, ki bo omogočal normalno izvedbo pogodbenih storitev,
* zagotovil razpoložljivost človeških in informacijskih virov za izvedbo storitev,
* obveščal izvajalca o vseh morebitnih spremembah in na novo nastalih situacijah, ki bi lahko vplivale na izvršitev prevzetih storitev,
* po zaključenem postopku preveril, ali sta poročilo izvajalca in specifikacija opravljenih del v skladu s podanimi zahtevami.

6. člen

Izvajalec izjavlja, da se je pred oddajo ponudbe in pred podpisom te pogodbe seznanil s predmetom pogodbe, kot je opredeljen v Povabilu k oddaji ponudbe z dne 16. 10. 2023, in se obvezuje, da bo:

* izvajal storitev v skladu z vsemi veljavnimi predpisi Republike Slovenije in Evropske unije, ki urejajo predmet te pogodbe ter načeli stroke,
* izvajal storitev po tej pogodbi s skrbnostjo dobrega strokovnjaka, pravočasno, brezhibno in kvalitetno, ter v skladu z dobrimi poslovnimi običaji,
* zagotavljal najvišjo kakovost storitev,
* izvajal storitev na najracionalnejši način v okviru naročnikovih specifikacij,
* sodeloval z osebjem naročnika, pri čemer se zavezuje upoštevati njegove specialne, ekonomske in tehnične zahteve,
* dajal potrebna pojasnila in po potrebi projektno reševal probleme,
* izvrševal pogodbene storitve gospodarno v korist naročnika,
* izpolnjeval vse predvidene obveznosti v dogovorjenih rokih in na dogovorjen način,
* pisno opozoril naročnika na okoliščine, ki bi lahko otežile ali onemogočile kakovostno in pravilno izvedbo storitve,
* pisno obvestil naročnika o nastopu morebitnih okoliščin, ki bi utegnile vplivati na vsebinsko in časovno izvršitev storitve,
* naročniku omogočal ustrezen nadzor nad izvajanjem storitev po tej pogodbi,
* po izpolnitvi predmeta pogodbe pripravil poročilo o opravljenem delu, ki ga mora potrditi naročnik,
* ves čas izvajanja storitve spoštoval in upošteval zahteve naročnika, vezane na predmet te pogodbe, svojo ponudbo, z dne , na podlagi katere je bil izbran, in določila te pogodbe.

7. člen

(1) Če naročnik naroči storitev, za katero izvajalec meni, da bi bili z njo kršeni predpisi ali povzročena nesorazmerna škoda naročniku ali tretjemu, lahko izvedbo odkloni, ne da bi kršil določila pogodbe, vendar mora razlog za odklonitev dokazati oziroma izkazati obstoj in predstaviti dejstva, ki utemeljujejo odklonitev. Če naročilo ne omogoča strokovno optimalne izvedbe storitve ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo, vendar mora nalogo izpolniti, kot mu je bilo naročeno, če naročnik pri tem vztraja.

(2) Izvajalčeva neutemeljena zavrnitev naročila ali odstopanje od naročenega načina izvedbe pomeni kršitev obveznosti po tej pogodbi, zaradi katere lahko naročnik razdre pogodbo v skladu z določbami 18. člena te pogodbe.

8. člen

Naročnikove zahteve ter specifikacije glede predmeta pogodbe se lahko, če je to potrebno zaradi okoliščin, ki jih naročnik ni mogel predvideti, v soglasju z izvajalcem med samim trajanjem pogodbe tudi spremenijo, dopolnijo ali razširijo, pri čemer pa izvajalec v nobenem primeru ni upravičen do povračila kakršnih koli stroškov, ki bi jih spremenjene zahteve morebiti povzročile.

**POOBLAŠČENE OSEBE**

9. člen

(1) S strani naročnika je skrbnik te pogodbe **mag. Andreja Rakovec.**

(2) S strani izvajalca je skrbnik pogodbe , ki je tudi odgovoren za izvedbo storitev po tej pogodbi.

**POGODBENA CENA**

10. člen

(1) Cena za izvedbo vseh storitev po tej pogodbi znaša       EUR brez DDV oziroma       EUR z DDV, kot izhaja iz izvajalčeve ponudbe št.      .

(2) Plačilo iz prejšnjega odstavka tega člena pogodbe bo izvedeno v enem znesku v višini 100 % celotne vrednosti pogodbe po opravljenih vseh nalogah iz 2. točke 3. člena te pogodbe, ki bodo opravljena do 31. 12. 2023.

(3) Pogodbeni stranki sta soglasni, da so vsi stroški izvajalca vključeni v ceno.

(4) Cena je za čas trajanja te pogodbe fiksna.

(5) V primeru, da izvajalec svojo obveznost izpolni le delno ali nekakovostno, je naročnik upravičen do sorazmernega zmanjšanja pogodbene cene glede na obseg in kakovost izpolnitve del.

**PLAČILNI POGOJI**

11. člen

(1) Izvajalec se zavezuje, da bo naročniku izstavil in poslal e-račun, opremljen z naročnikovo številko te pogodbe.

(2) Naročnik bo izvajalcu vsak izstavljen e-račun, ki ga bo predhodno potrdil naročnikov skrbnik te pogodbe, plačal na transakcijski račun izvajalca številka IBAN      **,** odprt pri banki (naziv banke in BIC)      .

12. člen

(1) Naročnik se zavezuje e-račun plačati v 30 dneh, pri čemer začne rok plačila teči naslednji dan po uradnem prejemu e-računa, ki je podlaga za izplačilo, na naslovu naročnika.

(2) Če je zadnji dan za plačilo dela prost dan, se šteje, da je zadnji dan za plačilo prvi naslednji delovni dan.

(3) Če naročnik zamudi s plačilom, je izvajalec upravičen zahtevati zakonite zamudne obresti od dneva zapadlosti računa v plačilo do dneva plačila.

**JAMSTVA IN GARANCIJSKE OBVEZNOSTI IZVAJALCA**

13. člen

(1) Izvajalec jamči, da bodo storitve izvedene kakovostno, v skladu z veljavnimi predpisi in standardi ter v skladu s specificiranimi zahtevami naročnika.

(2) Izvajalec jamči tudi za osebe, ki bi po njegovem naročilu opravile storitev ali del storitve, kot če bi jo opravil sam.

(3) V kolikor izvajalec ni sposoben zagotoviti posameznih storitev, ki so predmet te pogodbe, lahko naročnik takšne storitve naroči pri drugih ponudnikih na stroške izvajalca.

**VIŠJA SILA**

14. člen

(1) Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

(2) Izvajalec je dolžan pisno obvestiti naročnika o nastanku višje sile v treh delovnih dneh od njenega nastanka.

(3) Nobena od pogodbenih strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

**POSLOVNA SKRIVNOST**

15. člen

(1) Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo te pogodbe.

(2) Kot poslovno skrivnost je dolžan tudi naročnik varovati poslovne podatke o izvajalcu, ki jih pridobi na podlagi izvajanja te pogodbe.

(3) Izvajalec se zavezuje, da brez izrecne pisne naročnikove privolitve ne bo objavljal ali se okoriščal z naročnikovimi poslovnimi skrivnostmi ali zaupnimi informacijami, do katerih je imel kot izvajalec dostop v času veljavnosti te pogodbe ali po tem, če so ta gradiva označena z oznako interno oziroma zaupno.

(4) Pogodbeni stranki se zavezujeta, da bosta na zahtevo nasprotne stranke vrnili vse dokumente in njihove kopije, pridobljene v okviru medsebojnega pogodbenega sodelovanja, ki vsebujejo podatke, ki predstavljajo poslovno skrivnost.

(5) Naročnik lahko od izvajalca zahteva polno odškodnino za vso škodo, ki jo utrpi in ki izvira iz objave ali okoriščanja z naročnikovimi poslovnimi skrivnostmi ali zaupnimi informacijami.

(6) Izvajalec se zavezuje, da bo na enak način varoval tudi osebne podatke, s katerimi se bo seznanil pri izvajanju storitev po tej pogodbi.

**POGODBENA KAZEN**

16. člen

(1) V primeru, da izvajalec zamuja z izvedbo storitev iz razlogov, ki niso na strani naročnika ter ne gre za opravičeno zamudo, je izvajalec dolžan plačati pogodbeno kazen v višini 0,5 % od pogodbene vrednosti za vsak dan zamude, vendar največ 10 % od pogodbene vrednosti.

(2) V primeru, da zamuda ali napake pri izvedbi onemogočajo namen oziroma izvedbo posla, lahko naročnik razdre pogodbo in zahteva odškodnino.

(3) V primeru, da izvajalec pogodbene kazni ne plača, ima naročnik pravico, da jo odšteje od še neplačanih obveznosti, ki jih ima do izvajalca po tej pogodbi.

(4) Če je škoda, ki jo utrpi naročnik zaradi zamude pogodbeno dogovorjenega roka za dokončanje prevzetih obveznosti večja od pogodbene kazni, mora izvajalec naročniku povrniti razliko do popolne odškodnine.

**PROTIKORUPCIJSKA KLAVZULA**

17. člen

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

**ODSTOP OD POGODBE**

18. člen

(1) Pogodba lahko preneha veljati le na podlagi sporazuma ali z odpovedjo, ki jo lahko poda katera koli pogodbena stranka s pisnim obvestilom, vendar le v primeru, če nasprotna stranka ne izpolnjuje svojih pogodbenih obveznosti.

(2) Odpovedni rok za obe pogodbeni stranki znaša 15 dni, razen če je dogovorjeno drugače. Odpovedni rok prične teči z dnem sklenitve sporazuma oziroma z dnem vročitve pisne odpovedi pogodbe nasprotni pogodbeni stranki.

(3) Če se med opravljanjem del po tej pogodbi izkaže, da se izvajalec ne drži pogodbenih pogojev oziroma da dela na opravlja v skladu s pogodbo, ga naročnik na to opozori. Če v roku 2 dni od dneva prejema opozorila izvajalec dela ne prilagodi zahtevam naročnika oziroma določilom pogodbe, lahko naročnik takoj po preteku tega roka pogodbo enostransko razdre, izvajalec pa mu je dolžan povrniti morebitne stroške in nastalo škodo.

**REŠEVANJE SPOROV**

19. člen

(1) Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno.

(2) Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Ljubljani.

**KONČNE DOLOČBE**

20. člen

(1) Pogodba je sklenjena z dnem podpisa zadnje od obeh pogodbenih strank in velja do izpolnitve vseh obveznosti, povzetih po tej pogodbi.

(2) Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki.

21. člen

Za urejanje razmerij, ki niso izrecno določena s to pogodbo, se uporabljajo določila zakona, ki ureja obligacijska razmerja, in določila drugih veljavnih predpisov, ki urejajo s pogodbo opredeljena medsebojna razmerja.

22. člen

Pogodba je sestavljena v štirih (4) enakih izvodih, od katerih vsaka pogodbena stranka prejme po dva (2) izvoda.

|  |  |
| --- | --- |
| IZVAJALEC: | NAROČNIK:  **Znanstvenoraziskovalni center Slovenke akademije znanosti in umetnosti** |
|  | Prof. dr. Oto Luthar  direktor |
| V ………………., dne ……………….. | V Ljubljani, dne ………………. |

Priloge:

* ponudba z dne      , katere del je predračun,
* Povabilo k oddaji ponudbe z 16. 10. 2023

**OBR - 4**

**C1 - Izjava o izpolnjevanju pogojev**

**PONUDNIK**

**Spisek referenc v zadnjih petih (5) letih pred rokom za oddajo ponudbe**

|  |  |  |  |
| --- | --- | --- | --- |
| Naročnik | Naziv objekta/lokacija | Vrednost del  (v evrih brez DDV) | Leto izvedbe |
|  |  |  |  |
|  |  |  |  |
|  |  |  |  |

Ponudnik mora navesti vsaj tri (3) reference z vrednostjo nad 5000 € brez DDV iz zadnjih petih let, šteto od dneva objave povabila k oddaji ponudbe na spletni strani naročnika, ki obsega zasnovo, razvoj, izdelavo in vzpostavitev spletne platforme. Uspešno izveden projekt je projekt, ki ga je vzpostavil ponudnik in je v času oddaje ponudbe v redni uporabi.

|  |  |  |
| --- | --- | --- |
| Datum: | Žig: | Podpis: |
|  |  |  |

**OBR - 5**

**C -2 Izjava o izpolnjevanju pogojev**

**PONUDNIK**

Spodaj podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izjavljam, da ponudnik izkazuje vsaj tri (3) prejete slovenske ali mednarodne glavne nagrade, ki jih je prejel za svoje strokovno delo v zadnjih petih (5) letih pred objavo povabila k oddaji ponudb.

|  |  |  |  |
| --- | --- | --- | --- |
| **Naslov projekta** | **Nagrada** | **Leto podelitve** | **Podeljevalec nagrad** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Podpis zakonitega zastopnika in žig:

\_\_\_\_\_\_\_\_\_\_\_\_\_\_\_\_\_\_\_\_\_\_